Hoëveld Bonsmara Veilings 2017 – Bloukraan Bonsmaras
Bloukraan Bonsmaras sluit 2007 aan by die Hoëveld Bonsmara Groep en verkoop sy eerste bulle te Jonkersdam, Standerton. Hierdie was vir ons kudde ‘n groot mylpaal. Dr Wynand Basson hou die laaste keer in 2012 saam met my veiling en dit gee ‘n geleentheid vir twee nuwe lede om aan te sluit by die Hoëveld Bonsmara Groep.
Die Hoëveld Bonsmara Groep bestaan tans uit 3 lede naamlik, Kartago Bonsmara, Meyersvlei en Booger Bonsmaras.
Die Hoëveld Bonsmara Groep hou jaarliks in Augustus veiling en verkoop ongeveer 35 bulle op die veiling.
KRT 12-34 spreek vir homself. Hy is die eerste bul uit ons kudde wat ons gevoel het hy is so goed dat ons homself kan gebruik in ons kudde – en ons was nie spyt nie.
KRT 12-34het ‘n uitsonderlike bouvorm wat hy kry van sy pa ADV 01-11. Hy het ‘n sterk kop, kapasiteit en breedte en goeie balans tussen bespiering en bevleising. Sy kloue is baie mooi sowel as sy testiss en skede.
Hierdie bul het ons ook op verse gebruik met groot sukses. Sy eie geboorte massa was 33kg en hy is negatief op geboorte direk en maternaal.
Sy groeisyfers is baie mooi en ons sien dit in sy nageslag. KRT 12-34 se verse is hoë kwaliteit stoetverse wat groeikragtig is en baie goeie veldvermoë het.
Kyk ernstig na hierdie bul.
Op bouvorm en tipe is KRT 13-58 ‘n uitstaande bul. Ons het hom ook in ons kudde gebruik en sy nageslag is uitstekend. Sy verse punt deurganss hoog en jy sien die erfdwang in sy nageslag.
KRT 13-58 is ‘n manlike bul met uitstekende breedte en diepte en ‘n uitsonderlike agterkant. Hy het goeie balans met testis wat baie mooi sit en ‘n kort skede. Hy is ‘n KI kalf uit SYF 09-21 as vaar en AAM 06-45 as moer wat ‘n staatmaker koei in ons kudde was.
Kyk gerus na hierdie bul vir gehardheid, tipe en erfdwang in jou kudde.
KRT 13-58 is ‘n stoetbul.
KRT 14-56 is op bouvorm baie mooi met ‘n sterk kop en bek en ‘n goeie balans tussen bespiering en bevleising. Hy het altyd ‘n baie goeie veldhouvermoë getoon wat baie belangrik is vir die omgewing waarin ons boer.
KRT 14-56 se syfers is goed veral tov naspeen groei met ‘n GDT indeks van 118 en ‘n VOV van 120.
Ons voel dat sy geboorte direk van +3,75 is dalk aan die hoë kant maar ons dink ook as ons na die bul kyk dat hy dit nie so gaan teël nie.
Hierdie is ‘n bogemiddelde kommersiële bul.
Hierdie is ‘n bul vir die ernstige stoetteler.
KRT 14-57 is ‘n seun van SYF10-22 en aan moederskant is sy ma ‘n LAR 04-287 dogter. LAR 04-287 het uitsonderlike koeie geteël in die UP-George kudde en so ook vir ons.
KRT 14-57 is ‘n bul met uitsonderlike bouvorm. Hy is ‘n diep bul met baie goeie kapasiteit en breedte. Sy donker pigment om sy neus en oë maak hom ‘n aantreklike bul met mooi houding.
In sy lang lyf en goeie agterkant dra hy baie vleis. Sy teëlwaardes spreek vir hulle self; +9,2 op melk en groeisyfers van 123 en 138. Sy voeromset indeks is 127.
Hierdie bul het veldhouvermoë!
Op bouvorm is KRT 14-58 een van die beste bulle op die veiling. Hy is ‘n donker bul met ‘n sterk manlike kop en ‘n prominente skof. Hy is baie breed en het ‘n baie en hy het ‘n mooi paar testis.
Sy vaar is BDX 10-56 (Booger Bonsmaras) wat ons spesifiek gebruik het om hierdie bouvorm en veldvermoë in ons kudde in the teël.
Ons dink KRT 14-58 is ‘n stoetbul. Moet hom nie miskyk nie.
Daar is baie goeie genetika opgesluit in KRT 14-65. Hy is ‘n ADV 04-182 kleinseun en sy ouma is MMJ 96-187 van Dr Wynand Basson.
Hierdie bul is donker, breed met ‘n sterk rug en baie goeie bespiering. Hy is veldaangepas en sal sy deel kan doen in enige kudde.
Ons beveel hierdie bul aan om net op koeie gebruik te word aangesien sy geboorte direk aan die hoë kant is.
Hierdie is ‘n donkerder bul met goeie lengte en ‘n baie mooi toplyn. Daarby het hy ‘n goeie agterkwart, funksionele skede en goeie vel en haar.
KRT 14-79 is +13,6 op speendirek en +3,3 op speenmaternaal. Sy na speense groei is baie goed met ‘n GDT van 116 en VOV van 115.
Hierdie is ‘n baie goeie kommersiële bul wat sy kant sal bring in enige kudde.
Ons teëlbeleid is om vroegryp, geharde veldaangepaste diere te teël wat sal presteer in ons koue Hoëveld winter.
KRT 15-7 pas mooi in met hierdie beleid. Hy is ‘n medium raam bul met ‘n lang lyf en ‘n lang boudspier. Sy kop is manlik en hy het mooi pigment om sy oë en neus. Sy dik nek dra hy deur in sy rug wat beteken goeie breedte en hy het goeie testis en kloue.
Hy is geteël aan vaderskant uit ADV 10-51 en ‘n baie mooi koei KRT 12-16. Sy het ‘n reproduksie indeks van 124 en ‘n TKP van 315 dae.
KRT 15-7 sal vir jou ‘n goeie tipe teël wat sal presteer in ons omgewing.
Hierdie is een van ons bulle uit ons jonger groep. Ons is opgewonde oor die bul. krt 15-15 is ‘n breë bul met ‘n lang lyf en ‘n baie goeie agterkant. hy het ‘n mooi skede en goeie kloue.
Hierdie bul het baie goeie syfers vir groei. Speendirek +21,3 en vir melk Speenmaternaal +4,1.
KRT 15-15 sal bulkalwers wat goed sal groei en mooi groeikragtige vervangingsverse teël.
KRT 15-28 is ‘n aantreklike donker bul met baie goeie eienskappe. Hy het ‘n baie mooi manlike kop met sterk oogbanke en ‘n breë bek. Hy het goeie breedte en bespiering met ‘n mooi agterkant.
KRT 15-28 is aan moederskant uit ‘n baie koei – AAM 08-63. Sy het ‘n TRP van 460 dae met ‘n gemiddelde speenmateriaal van 128.
Haar laaste bulkalf is tans in fase D en lyk baie belowend.
KRT 15-28 se syfers is deurgans baie goed en hy sal ‘n aanwins wees in enige kudde tov groei en bouvorm.
‘n Manlike goed gebalanseerde seun van SYF 10-237.
SYF 10-237 is ‘n seun van die bekende SYF 07-36 en dit is vir hierdie rede dat ons hom in 2015 op Syferfontein Bonsmaras se veiling gekoop het vir R 120 000.
Hierdie bul het vir ons baie goed geteël en ons voel hy kan in ander kuddes nog ‘n groot bydra lewer.
Sy bouvorm spreek vanself en daarby het hy baie goeie teëlwaardes vir melk en naspeense groei.
Moet nie hierdie geleentheid mis om ‘n beproefde bul met super gene aan te skaf nie.
Verduideliking van Afkortings in Katalogus